stanford-oval/wikipedia huggingface dataset:
י"ז בכסלו
אירועים היסטוריים

ה'תרפ"ה – השיעורים הראשונים מתקיימים בטכניון
ה'תש"ב – המתקפה על פרל הארבור – בעקבותיה ארצות הברית מצטרפת למלחמת העולם השנייה ומתחיל מפנה במאזן הכוחות
ה'תש"ג – משלוח ראשון של יהודים מנורווגיה מגיע לאושוויץ
ה'תש"ח – העצרת הכללית של האו"ם קיבלה את החלטה 181 על הקמת מדינה יהודית (ישראל) ומדינה ערבית בארץ ישראל, מאורע שנודע בכינוי כ"ט בנובמבר.
ה'תשס"ב – הפיגוע ברחוב בן-יהודה: בפיגוע התאבדות כפול במדרחוב בן-יהודה בירושלים נרצחו 11 בני אדם ונפצעו כ-180
ה'תשס"ב – הפיגוע בקו 16: בפיגוע התאבדות באוטובוס אגד בשכונת חליסה בחיפה נרצחו 15 בני אדם
ה'תשס"ו – אחמד קריע מתמנה לראש הממשלה הפלסטיני השני
נולדו

ה'תרפ"ז – רפי איתן, סוכן מוסד ופוליטיקאי ישראלי
ה'תרצ"א – דני קרוון, פסל וצייר ישראלי, חתן פרס ישראל
ה'תש"ט – מרגלית צנעני, זמרת ישראלית
ה'תשט"ו – אורנה בן דור, במאית ישראלית
נפטרו

ה'תקס"ה – רבי יצחק קורייאט (השני), מחבר הספר "מעשה רק"ם" על התלמוד.
ה'תר"פ – הסבא מנובהרדוק
ה'תש"ה – הרב שלמה היימן, העילוי מפאריץ' ראש ישיבה ליטאי-אמריקאי
ה'תרפ"ו – בצלאל יפה, פעיל ציוני, חבר אספת הנבחרים הראשונה
ה'תשמ"ו – יוסף זריצקי, צייר ישראלי
ה'תשס"ז – משה ברנשטיין, צייר ישראלי
ה'תשע"ב – מיכאל שורץ, מזרחן ישראלי ומתרגם ה"מורה נבוכים"
תשע"ו – הרב משה שמעון הלוי קנטמן. זקן תלמידי ישיבת מרכז הרב.
ט"ז בכסלו – י"ח בכסלו
כסלו
בניין המזכירות של האומות המאוחדות בניו יורק
יוסף קלפטר

| --- | --- |
יוסף קלפטר, 2017
יוסף קלפטר, 2017
 לידה:  7 במאי 1945 (בן 79) תל-אביב, פלשתינה (א"י) 
 ענף מדעי:  כימיה
 מקום לימודים:  אוניברסיטת בר-אילן  אוניברסיטת תל אביב 
 מוסדות:  אוניברסיטת תל אביב 
 פרסים והוקרה:  פרס ישראל 
 הערות:  נשיא אוניברסיטת תל אביב
 תרומות עיקריות
 מחקרים בכימיה הפיזיקלית
 
יוסף (יוסי) קְלַפְטֶר (נולד ב-7 במאי 1945 בישראל) הוא פרופסור אמריטוס לכימיה, לשעבר נשיא אוניברסיטת תל אביב. חתן פרס ישראל לכימיה ופיזיקה לשנת תש"ף.
ביוגרפיה

קלפטר נולד וגדל בראשון לציון, בן לברוך ושרה. את לימודיו היסודיים עשה בבית הספר חביב ואת לימודי התיכון בגימנסיה הריאלית.
קלפטר סיים ב-1969 את לימודיו לתואר ראשון ולתואר שני בפיזיקה באוניברסיטת בר-אילן. ב-1978 סיים את לימודי הדוקטורט בכימיה באוניברסיטת תל אביב, בהנחייתו של פרופ' יהושע יורטנר, ונסע לפוסט-דוקטורט של שנתיים בכימיה ב-MIT. בשנים 1980–1987 עבד ביחידת המחקר וההנדסה של חברת אקסון מוביל.
ב-1987 חזר לישראל והצטרף לסגל בית הספר לכימיה של אוניברסיטת תל אביב, תחילה כמרצה בכיר, והחל מ-1989 כפרופסור מן המניין. קלפטר כיהן כראש החוג לכימיה פיזיקלית בשנים 1990–1992 ופעם נוספת בשנים 1998–2002. במקביל, כיהן באותן שנים גם כראש מכון סאקלר לכימיה פיזיקלית. בשנים 1998–2003 עמד בראש קתדרת גורדון לכימיה, ומשנת 2003 הוא עומד בראש הקתדרה על שם היינמן לכימיה פיזיקלית.
קלפטר הוא חוקר בעל שם עולמי בתחום הכימיה הפיזיקלית. נכון ל-2014 פרסם כ-400 מאמרים מדעיים וערך 18 ספרים. החל מ-1993 הוא חבר באגודה האמריקאית לפיזיקה. על הישגיו המדעיים זכה במספר פרסים, ביניהם פרס ויצמן למחקרים במדעים מדויקים (1998), פרס קולטהוף של הטכניון (2003), פרס רוטשילד (2004) ופרס האגודה הישראלית לכימיה (2005).
משנת 2002 כיהן כיו"ר ההנהלה של הקרן הלאומית למדע, הגוף המרכזי התומך במחקר בישראל, תפקיד אותו סיים ב-2010. ב-2007 היה חבר בוועדת המשנה למחקר של ועדת שוחט לבחינת מערכת ההשכלה הגבוהה.
ב-21 באוקטובר 2009 נבחר לכהן כנשיא השמיני של אוניברסיטת תל אביב. הליך בחירתו לווה במאבקי כוחות בין חברים בחבר הנאמנים ובסנאט האוניברסיטה לבין יושבת ראש הוועד המנהל, ד"ר ליאורה מרידור, על רקע פיטוריו של הנשיא הקודם, פרופ' צבי גליל, אך בסופו של דבר הוא נבחר לתפקיד ברוב גדול. בשנת 2014 נבחר לתקופת כהונה שנייה.
בשנת 2009 קיבל תואר דוקטור לשם כבוד מהאוניברסיטה הטכנית של וורוצלב.
בשנת 2011 נבחר כחבר באקדמיה האמריקאית לאמנויות ולמדעים.
בשנת 2017 קיבל את עיטור "Commander of the Order of the star of Italy".
ביוני 2018 קיבל תואר פרופסור כבוד מאוניברסיטת צ'ינגואה בבייג'ינג.
בשנת 2020 הוענק לו פרס ישראל בתחום חקר הכימיה והפיזיקה.
חיים אישיים

קלפטר נשוי לפרחיה (לבית אלנר) ואב לשני ילדים.
הערות שוליים

↑  אבי בליזובסקי, פרופ' יוסף קלפטר, נשיא אוניברסיטת תל אביב, נבחר כחבר באקדמיה האמריקנית לאמנויות ומדעים, הידען, 20 באפריל 2011
↑  אוניברסיטת צ'ינגואה בביג'ינג העניקה תואר פרופסור כבוד לפרופ' יוסף קלפטר, אתר אוניברסיטת תל אביב, 11 ביוני 2018
↑  אבי בליזובסקי, פרופ' יוסף קלפטר – חתן פרס ישראל בתחום חקר הכימיה והפיזיקה, הידען, 12 בפברואר 2020
| --- | --- |
בקרת זהויות :  NLI: 987007429735205171  BnF: cb12338388k (data)  GND: 1020323450  ISNI: 0000 0000 2850 659X  LCCN: n86064180  NTA: 133436233  SUDOC: 155889605  VIAF: 24674120   WorldCat (עם VIAF): 24674120 
יוסף קלפטר
טסטוסטרון

| --- | --- |

המבנה הכימי של טסטוסטרון
 
 שם סיסטמטי:  (8R,9S,10R,13S,14S,17S)- 17-hydroxy-10,13-dimethyl- 1,2,6,7,8,9,11,12,14,15,16,17- dodecahydrocyclopenta[a] phenanthren-3-one
 כתיב כימי:  C₁₉H₂₈O₂ 
 מסה מולרית:  288.43 גרם/מול
 מספר CAS:  58-22-0
 
טסטוסטרון (באנגלית: Testosterone) הוא הורמון המין הזכרי העיקרי, כחלק מהורמוני האנדרוגן בהשפעת ההורמון LH המיוצר בבלוטת יותרת המוח. הוא מיוצר בכמויות גבוהות אצל הגבר באשכים, על ידי תאי ליידיג, ואצל האישה בשחלות (אם כי, אצל האישה ההורמון הופך ברובו המוחלט לאסטרדיול על ידי האנזים ארומטאז ולכן הוא לא נפוץ בגוף).
לטסטוסטרון תפקיד מפתח בדחף המיני, הן אצל הגבר והן אצל האישה. הורמון זה גם אחראי על סימני המין המשניים הגבריים: שׂיעור הפנים והחזה, עיבוי הקול, העלאת מסת השרירים, עיבוי העצם, יצירת תאי זרע והדחף המיני. בתחום ההתנהגותי, רמות גבוהות של הורמון זה מובילות לאגרסיביות ותחרותיות, ואילו רמות נמוכות עלולות לגרום לירידה במצב הרוח, דיכאון, עייפות ופגיעה בזיכרון.
בתחילת יצירת העובר הזכר מופרש ההורמון מאשכיו של העובר, והוא משפיע על סימני הזיווג המשניים אצל הגבר. במהלך החיים, הפרשת ההורמון פוחתת מגיל 30 ואילך. מגיל 50 יש ירידה משמעותית בייצורו. אלכוהול, סמים, עישון, השמנה וספורט תחרותי מוגזם פוגעים בייצור הטסטוסטרון.
חוסר בטסטוסטרון

היפוגונדיזם הוא המונח הרפואי ל"תסמונת חוסר בטסטוסטרון": הפרשת הטסטוסטרון מגיעה לשיאה בגיל הבגרות, אולם עם השנים רמת הטסטוסטרון פוחתת והחל מגיל 50–60 עשויה לחול ירידה משמעותית בייצורו. אצל גברים מסוימים חלה ירידה קיצונית החורגת מתחום הנורמה, ואז מדובר בתסמונת חוסר בטסטוסטרון היפוגונדיזם. כ-10% מבני ה-50–60 לוקים בתסמונת, ומעל גיל 60 מדובר ב-20% מהגברים. הגברים שנמצאים בסיכון יתר לתסמונת הם אלו שכבר סובלים מהשמנה בטנית מוגברת, סוכרת, רמת שומנים גבוהה ויתר לחץ דם.
כשגבר סובל ממחסור בטסטוסטרון, בעיקר עם הגיל, כאשר נוצרת ירידה טבעית בכמותו עקב הזדקנות הרקמה באשכים המפרישה אותו, התפקוד המיני שלו עלול להיפגע, מסת השריר עלולה להצטמצם ומצב רוחו עלול להידרדר עד לכדי דיכאון.
חוסר בטסטוסטרון > טיפול בחוסר בטסטוסטרון

לגברים הסובלים מהיפוגונדיזם, הטיפול המקובל הוא מתן טסטוסטרון בתרופה להשלמת ההורמון החסר. נבידו - טיפול ארוך טווח להעלאת רמות הטסטוסטרון, הניתן בהזרקה, ומשפר את רמות הטסטוסטרון. נבידו מאושר ומשווק באירופה ובישראל ובמדינות נוספות בעולם. הטיפול פשוט ומביא לשיפור מהיר בתסמינים אם אכן מקור הבעיה הוא החסר בטסטוסטרון. לאחר תחילת הטיפול חשוב לבחון את השינוי בהרגשה הכללית ואת השיפור בתסמיני חסר הטסטוסטרון מהם סובל הגבר. חשוב מאוד לעקוב אחר רמת הטסטוסטרון ולוודא כי הרמה אינה גבוהה או נמוכה מדי ולהתאים את מינון התרופה לפי תוצאות בדיקות הדם.
טסטוסטרון וסוכרת

מחסור בטסטוסטרון תורם להשמנה בטנית ולעלייה ברמת השומנים בדם וכך לעלייה בסיכון לסוכרת - מה שמעלה את הסיכון למחלות לב וכלי דם. זאת מכיוון שכאשר נוצר מחסור בטסטוסטרון, האנזים LPL, שמטרתו להעביר את חומצות שומן מהדם אל תוך התאים ולפרק טריגליצרידים (שומנים בדם), מתחיל לעבוד ביתר שאת במערכת העיכול מסיבה שאינה ידועה וכך גורם לספיגה מוגברת של שומנים במעי.
טסטוסטרון והתסמונת המטבולית

כאשר אצל גברים חלה ירידה חריגה ברמת ההורמון טסטוסטרון בגוף, הם נמצאים בסיכון יתר לתסמונת מטבולית. מחקרים מצאו קשר בין רמות נמוכות של טסטוסטרון להופעת מחלות לב ומחלות כלי דם, הפרעה בשומני הדם (Dyslipidemia), טרשת עורקים וסוכרת מסוג 2, כך שחוקרים רבים סבורים שרמות נמוכות של טסטוסטרון הן חלק מהתסמינים המאפיינים תסמונת מטבולית, ואף מהוות גורם סיכון להופעתה.
ניתן לטפל בחוסר בטסטוסטרון באמצעות נבידו - טיפול ארוך טווח הניתן בהזרקה ומשפר את רמות הטסטוסטרון.
טסטוסטרון בספורט

רבים מהספורטאים בעולם משתמשים כיום בסטרואידים אנאבוליים על מנת לשפר את הישגם. מרבית ה"סייקלים" נצרכים על ידי בסיס של טסטוסטרון אנתת רפואי, בשל היחס האנאבולי אנדרוגני הגבוה שלו (100:100). לטסטוסטרון יכולות גבוהות לייצר סינתזת חלבונים בשריר ולכן ככל שיש יותר טסטוסטרון בגוף, הגוף יבנה יותר שריר. חומר זה אסור לשימוש בספורט, ואף בעל תופעות לוואי שליליות רבות כגון, גניקומסטיה, התכווצות אשכים, אקנה ועוד.
הערות שוליים

↑  Male hypogonadism: Symptoms and treatment
↑  Diseases and Conditions: Hypogonadism in males
↑  האבחון והטיפול בחסר בטסטוסטרון, ד"ר רענן טל, אתר "שירותי בריאות כללית"
↑  "The role of testosterone in type 2 diabetes and metabolic syndrome in men", PubMed November 2009
↑  Testosterone and metabolic syndrome: The link
↑  "טיפול בטסטוסטרון בגברים", ד"ר משה שלו
| הורמונים |
| --- | --- | --- |
| היפותלמוס ובלוטת יותרת המוח | הורמון משחרר תירוטרופין (TRH)‏ • CRH‏ • GnRH •‏ הורמון משחרר הורמון גדילה (GHRH) • סומטוסטטין (SST) • דופמין • וזופרסין (ADH) • אוקסיטוצין • תירוטרופין (TSH) • הורמון מחלמן (LH) • הורמון מגרה זקיק (FSH) • הורמון הגדילה (GH) • פרולקטין (PRL) • הורמון אדרנוקורטיקוטרופי (ACTH) |  |
| ציר בלוטת יותרת הכליה | אדרנלין (אפינפרין) • נוראדרנלין (נוראפינפרין) • אלדוסטרון • קורטיזול • דהידרו-אפיאנדרוסטרון (DHEA) |  |
| ציר בלוטת התריס | בלוטת התריס: תירוקסין • תריודוטירונין • קלציטונין • בלוטת יותרת התריס: PTH |  |
| ציר בלוטות המין | אשכים: טסטוסטרון • AMH • אינהיבין.  שחלות: אסטרדיול • פרוגסטרון • אינהיבין/אקטיבין • רלקסין |  |
| בלוטות אנדוקריניות אחרות | לבלב: גלוקגון • אינסולין • סומטוסטטין. בלוטת האצטרובל: מלטונין |  |
| בלוטות לא אנדוקריניות | שליה: גונדוטרופין כוריוני אנושי (hCG)‏ • HPL • אסטרוגן (אסטריול, אסטרדיול, אסטרון) • פרוגסטרון. כליה: רנין • אריתרופויאטין (EPO) • קלציטריול • פרוסטגלנדין. חדרי הלב: ANP. קיבה: גסטרין • גרלין. תריסריון: כולציסטוקינין (CCK)‏ • GIP • סקרטין • מוטילין • VIP. המעי העקום: אנטרוגלוקגון. רקמות שומן: לפטין • אדיפונקטין • רסיסטין. התימוס: תימוסין • תימופואיטין • תימולין. שלד: אוסטאוקלצין. כבד: IGF-1‏ • IGF-2 |  |
| נוצרים באתר המטרה | NGF • BDNF • NT-3 |  |
| --- | --- |
בקרת זהויות :  NLI: 987007531730305171  BNE: XX534238  BnF: cb12262356z (data)  LCCN: sh85134159  NKC: ph398375 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
יוסף קלינג

| --- | --- |

 לידה:  19 במרץ 1811 מיינץ, צרפת 
 פטירה:  1 בדצמבר 1876 (בגיל 65) לונדון, הממלכה המאוחדת של בריטניה הגדולה ואירלנד 
 הישג בולט:  ניתוח סיומים בשחמט
 מקצוע נוסף:  מורה למוזיקה, מחבר ספרים בשחמט
 מדינה:  גרמניה, בריטניה
 
יוסף קלינג (בגרמנית: Josef Kling;‏ 19 במרץ 1811, מיינץ – 1 בדצמבר 1876, לונדון) היה שחמטאי גרמני ומחבר סיומים.
ביוגרפיה

יוסף קלינג החל את דרכו כמורה למוזיקה וכנגן בכנסייה. בשנת 1834 עבר לפריז והרוח למחייתו על ידי משחקי שחמט בקפה דה לה רז'אנס. בשנת 1837 עבר ללונדון.
בשנת 1836 פרסם קלינג בביטאון Le Palamède ניתוח שהתפרסם מאוד על סיומי צריח ורץ מול צריח. בניתוח זה השתמש הווארד סטאונטון בספרו משנת 1847. בשנת 1849 פרסם קלינג את ספרו The Chess Euclid שבו ליקט כ-200 בעיות שחמט. בשנת 1851 כתב ספר סיומי שחמט ביחד עם ברנהרד הורביץ. בביקורת על הספר כתב טאסילו פון דר לאסה על ההבדלים בין בעיה לאטיוד: "העמדות באטיוד נבדלות מאלו של הבעיות בכך שהן טבעיות מאוד והגיוני להגיע אליהן בשלב הסיום של המשחק. בנוסף, יש לפעמים בעיה מאוד קשה שיש לפתור, והמטרה היא לאו דווקא להגיע למט אלא להגיע לעמדה עדיפה, או שקולה, ומספר המסעים איננו משנה כפי שהוא חשוב בפתרון בעיה."
בין השנים 1851–1853 פרסם קלינג אטיודים נוספים בעיתון The Chess Player. ביוני 1852 ייסד בלונדון את בית הקפה בו שיחקו שחמט בשם Kling's Chess שאותו נהג גם לבקר ויליאם אוונס. קלינג נשאר קרוב לעולם השחמט עד מותו והיה חבר כבוד במועדון השחמט של לונדון.
אטיוד

פורסם בעיתון Chess Weekly, 1849, הלבן מתחיל וזוכה.
פתרון: 1. צא4 מה:א4 2. צח3+ המלך בוחר ערוגה בשורה הרביעית 3. צח4+ וזוכה במלכה
אם 1...מהג8 2. צח3+ מה:ח3 3. צא3+ וזוכה במלכה.
אטיוד משותף עם ברנהרד הורביץ משנת 1851, הלבן נוסע וזוכה.
כדי לראות את המשחקים, יש לאפשר בדפדפן שלכם ג'אווהסקריפט.
[Event "?"]
[Site "?"]
[Date "????.??.??"]
[Round "?"]
[White "New game"]
[Black "?"]
[Result "*"]
[SetUp "1"]
[FEN "8/2k5/2Pp3p/1P6/8/5K2/8/8 w - - 0 1"]
[PlyCount "17"]
1. Kf4 Kb6 2. Kf5 Kc7 3. Kf6 Kb6 4. Ke6 Kc7 5. Kd5 h5 6. b6+ Kxb6 7. Kxd6 h4 8.
c7 Kb7 9. Kd7 *
הערות שוליים

↑  J. Kling, The Chess Euclid: A Collection of Two Hundred Chess Problems and End-games, H. Hurst, 1849. (באנגלית)
↑  Joseph Kling and Bernhard Horwitz, Chess Studies; Or, Endings of Games, C. J. Skeet, 1851. (באנגלית)
↑  https://www.arves.org/arves/index.php/en/endgamestudies/studies-by-composer/324-kling-josef-1811-1876
| --- | --- |
בקרת זהויות :  BNE: XX4787630  BnF: cb169456754 (data)  GND: 1074445074  ISNI: 0000 0003 9985 1878  NTA: 074047876  SNAC: w698952r  VIAF: 295281510   WorldCat (עם VIAF): 295281510 
ערך זה הוא קצרמרבנושא שחמטאים. אתם מוזמנים לתרום לוויקיפדיה ו.
יוסף סדרינה

יוסף סדרינה ב-1969 במשחק עם מכבי חיפה
יוסף סדרינה (נולד ב-25 בנובמבר 1949 איזמיר, טורקיה), הוא כדורגלן ומאמן עבר ישראלי, אשר שיחק בעמדת הקשר והמגן הימני, ומזוהה בעיקר עם קבוצת מכבי יפו.
קורות חייו

יוסף סדרינה נולד באיזמיר לצדוק ולאה. בגיל שנה עברה משפחתו לאיסטנבול ובדצמבר 1955 עלתה המשפחה לישראל והתיישבה בשכונת עג'מי ביפו. ב-1959 הצטרף לקבוצת הילדים של מכבי יפו אותה אימן צ'וצ'קו לוי. ב-1967 במהלך עונת 1966/1968 בליגה הלאומית עלה לקבוצה הבוגרת ומשחקו הראשון היה ב-13 בינואר 1968. ברוב שנותיו בקבוצת מכבי יפו שיחק בתפקיד מגן ימני. סדרינה שיחק ביפו עד תום עונת 1978/1979 בליגה הלאומית ומשחקו האחרון היה ב-26 במאי 1979.
בהמשך, שיחק שלוש עונות בקבוצת הפועל ראשון לציון, עונה אחת בבית"ר רמלה, שתי עונות בהפועל אור יהודה, ושתי עונות כמאמן שחקן בהפועל אזור. סדרינה הוסיף לשחק עוד שתי עונות באיחוד צעירי יפו, ובעונתו האחרונה היה מאמן-שחקן בקבוצת הפועל נוה גולן. ב-1990 פרש ממשחק פעיל. סדרינה נמנה עם ראשוני המגנים-תוקפים בכדורגל הישראלי.
ב-1965 זומן סדרינה על ידי המאמן עמנואל שפר לסגל נבחרת ישראל בכדורגל עד גיל 17, ובין 1967–1969 נמנה עם סגל נבחרת הנוער בכדורגל. בהמשך, זומן לסגל המורחב של נבחרת ישראל בכדורגל על ידי המאמן אדמונד שמילוביץ'. סדרינה לא הופיע בשורות הנבחרת הבוגרת, וב-1973, עם מינויו של דוד שווייצר נופה מהסגל. בראשית שנות ה-90 של המאה ה-20, כיהן כמאמן הכושר של ימ"ר תל אביב במשטרת ישראל, בהמשך הקים ואימן את מח' הנוער של עירוני אשדוד וב-1998, הקים ואימן במשך שנתיים את מח' הנוער של הפועל אזור.
יוסף סדרינה מתגורר ביישוב נעלה, נשוי לז'קלין והם הורים לשני ילדים, סבים לנכדים ונינה.
הישגים

סגנית אלופת ישראל: 1976/1977
לקריאה נוספת

ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020.
הערות שוליים

↑  המגן סדרינה ישוחרר מיפו בלא כל תמורה, מעריב, 29 באפריל 1979.
↑  ליגה א' דרום, חדשות, 18 באוקטובר 1987.
1 2  ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020, עמודים 226–227. נתונים היסטוריים: ירון משעל
יום האוסטאופורוזיס העולמי

| --- | --- |

צעדה בריו דה ז'ניירו שבברזיל ב-20 באוקטובר 2010 לציון יום האוסטאופורוזיס העולמי
 סוג:  חג 
 מתקשר עם:  קרן האוסטאופורוזיס העולמית
 מועד
 תאריך:  20 באוקטובר
 
יום האוסטאופורוזיס העולמי (באנגלית: World Osteoporosis Day) הוא מועד בינלאומי המצוין מדי שנה ב-20 באוקטובר.
היסטוריה

יום האוסטאופורוזיס העולמי הושק לראשונה על ידי אגודת האוסטאופורוזיס הבריטית בשנת 1996, בתמיכת הנציבות האירופית. משנת 1997 "קרן האוסטאופורוזיס העולמית" היא האחראית על ארגון היום. בשנים 1998 ו-1999, ארגון הבריאות העולמי לקח את האירוע תחת חסותו.
מטרה

יום האוסטאופורוזיס העולמי נחגג כל שנה ב-20 באוקטובר, ובו מוכרז משנת 1999 נושא הקמפיין החדש שילווה את "קרן האוסטאופורוזיס העולמית" במהלך השנה הבאה. הקמפיין מוקדש למניעה, אבחון וטיפול של מחלת האוסטאופורוזיס ושל מחלות עצם מטבוליות נוספות.
פעילות

בכל שנה "קרן האוסטאופורוזיס העולמית" (IOF) מארגנת אירועים קהילתיים ומסעות מקומיים המנוהלים בידי ארגוני האוסטאופורוזיס המקומיים. לקרן פעילות נרחבת ביותר מ-90 מדינות.
פעילות > נושאי הפעילות מטעם הקרן לפי שנים

1998 – מודעות
1999 – גילוי מוקדם
2000 – בריאות בניין העצם
2001 – התפתחות העצמות בנערים
2002 – מניעת שבר ראשון
2003 – איכות החיים
2004 – אוסטאופורוזיס אצל גברים
2005 – תרגיל
2006 – תזונה
2007 – גורמי סיכון
2008 – עו"ד לשינוי פוליסות ביטוח
2009 – עו"ד לשינוי פוליסות ביטוח
2010 – סימנים ותסמינים לשברים בעמוד השדרה
2011 – שלושה צעדים מניעה
2012 – עצור באחת: הפוך את השבירה הראשונה לאחרונה
2013 – אשה חזקה יוצרת אשה חזקה יותר
2014 – גברים אמיתיים בונים את כוחם מבפנים
2015 – לשרת את כל העצם
2016 – תאהב את העצמות שלך, תגן על עתידך
2017 – תאהב את העצמות שלך, תגן על עתידך
הערות שוליים

↑  "Awareness Days".
↑  "Raise Awareness: Next week is World Osteoporosis Day on Oct. 20th".
↑  "IOF Releases Report for World Osteoporosis Day". 2011. נבדק ב-2011-05-17.
↑  "World Osteoporosis Day Global Activities". 2011. נבדק ב-2011-05-17.
↑  "World Osteoporosis Day 2016 theme announced". 2016.
סמליל הפעילות של שנת 2016 ו-2017
יורם אורנשטיין

יורם אורנשטיין (נולד ב-2 בפברואר 1947) הוא כדורגלן עבר ישראלי ששיחק בעמדת הבלם. מזוהה בעיקר עם קבוצות הפועל מרמורק ובני יהודה תל אביב. נכון ל-2020 משמש אורנשטיין כמנכ"ל מרכז "הפועל". וחבר הנהלת הוועד האולימפי בישראל.
קריירה

אורנשטיין גדל בקבוצת הפועל מרמורק, ובשנת 1976 הצטרף לקבוצת בני יהודה תל אביב. אורנשטיין זכה להניף את גביע המדינה, כאשר היה קפטן בני יהודה בשנת 1981, ובמשך שנותיו בקבוצה נודע כ"אבא יורם". אורנשטיין שיחק גם בהפועל ראשון לציון, ולאחר מכן שיחק במכבי יבנה בליגה הלאומית. משם עבר לשחק בהפועל קריית אונו וב-1984 פרש ממשחק פעיל.
אחרי הפרישה

בתחילת עונת 1985/1986 אימן בקרית אונו ולאחר מכן אימן חלקית בהפועל מרמורק וחזר לאונו לעונה. ב-1987 היה אורנשטיין מנהלה המקצועי של מכבי שעריים, אך באוקטובר של אותה השנה התפטר וסיים את דרכו על כר הדשא בכדורגל. ב-1990 החל לכהן כמזכיר הפועל רחובות והחל לטפח את ענפי הספורט במרחב השפלה. ב-1993 מונה ליו״ר איגוד ההיאבקות בישראל. בתקופת כהונתו זכתה נבחרת ישראל בתארים רבים באליפויות עולם ואירופה ומתאבקי ישראל כגון: ציציאשווילי, ביילין יבסייצ'יק ועוד השתתפו באולימפיאדות אטלנטה וסידני במשחקים האולימפיים במסגרת משלחת ישראל.
בשנת 2008 החליף אורנשטיין את שי שני בתפקיד מנכ"ל מרכז הפועל. עד סוף 2018 כיהן אורנשטיין כחבר הנהלת המועצה הלאומית להסדר הימורים בספורט (טוטו).
בנוסף מכהן אורנשטיין מ-2008 כמזכיר הכבוד של הוועד האולימפי וכחבר המועצה הלאומית לקידום ספורט נשים (אתנה).
אחרי הפרישה > תפקידים ציבוריים

חבר הנהלת עירית רחובות 1998-2003
ראש חטיבת המסחר וחטיבת המוסדות להשכלה גבוהה בהסתדרות המע״ף 2000–2008
חבר ועדת השקעות של קרן מקפת הוותיקה 3/2002–3/2008
חבר דירקטוריון קרו השתלמות לפקידים/מינהל 3/2001–3/2008
גזבר איגוד ערים לאיכות הסביבה 1998–2009
מכהן כחבר בית נבחרי ההסתדרות הכללית החדשה החל מ-2008
מכהן כיו״ר ועדת הכספים של בית נבחרי ההסתדרות הכללית החדשה החל מ-2017
חבר המועצה הלאומית לספורט
הערות שוליים

↑  פרוספר בן חמו נבחר לראשות דירקטוריון הפועל, באתר מרכז "הפועל", 19 בפברואר 2020
יוסף טולדאנו

| --- | --- |

הרב יוסף טולדאנו (מימין) בישיבת מרכז הרב עם הרב מנחם בורשטין
 לידה:  1949 (בן 75 בערך) תש"ט מרוקו
 מדינה:  ישראל ישראל
 השתייכות:  ציונות דתית
 תחומי עיסוק:  הלכה, קבלה
 תפקידים נוספים:  הרב של גבעת זאב
 רבותיו:  דוד כהן ("הרב הנזיר")
הרב יוסף טולדאנו בישיבת מרכז הרב בטקס יום ירושלים יחד עם הרב משה קליין, הרב יאיר גזבר והרב אבינועם זומר
הרב יוסף טולדאנו (נולד בתש"ט) הוא הרב של גבעת זאב, תלמידו המובהק של הרב הנזיר ומוציא לאור של חלק מספריו.
ביוגרפיה

נולד במרוקו לרבי שמואל טולידאנו ולרבנית זוהרה חיה. למד בישיבת מרכז הרב והיה לתלמידו המובהק של הרב דוד כהן ("הרב הנזיר"), ואף שימש אותו במשך מספר שנים.
רב היישוב גבעת זאב וראש ישיבה וכולל אברכים תפארת יעקב.
חתם מספר פעמים על "קול קורא", נגד פינוי יישובים ביהודה ושומרון ובפרט אודות בית הכנסת 'איילת השחר' בגבעת זאב. הוא אף הגיש עתירה נגד הריסת בית הכנסת.
היה ממייסדי מכון 'נזר דוד' להוצאת כתבי הנזיר ורבים מהספרים שהוציא המכון הם פרי ליקוט משיעורים שסיכם.
היה נשוי לרבנית מרגלית, בתו של רבי מאיר אבוחצירא, שנפטרה בשנת תשע"ד.
בניו הם הרב משה דוד - מנהיג קהילה בבאר שבע והרב שמואל שמעון טולידאנו - מנהיג קהילה באשדוד ובירושלים וראש מוסדות התורה והחסד בית מאיר.
חיבוריו

" כיתור הארמייה המצרית על ידי צבא ההגנה לישראל לאור ההלכה", בספר סגולת מנשה, תשל"ח, עמ' 153–158.
ערך את הספר "דודי לצבי": מאה מכתבים ואגרות שהחליפו ביניהם הרב צבי יהודה הכהן קוק והרב הנזיר.
כתב והוציא לאור עשרות חוברות עם שיעורי וכתבי הרב הנזיר. בהן: הדר דוד: פתיחות והדרנים למסכתות הש"ס. התנוצצות אורו של משיח - מצוות ישוב א"י. מגילת מלחמת שלום. אור הגנוז: שביבי אורות חנוכה. אור הנצח: שביבי אורות פורים ופרשיות שקלים וזכור. ילקוט מספר אור הכיפורים: פרקי הלכה ואגדה, הגות ופנימיות התורה על התשובה ועבודת יום הכפורים. כוונות לתפלות ראש השנה: פרק מתוך הספר "אור הקול": שביבי אורות ראש השנה. קול צופיך, אגרות וקטעי יומן - רבי דוד כהן לרבו הרב אברהם יצחק הכהן קוק. מועדי קודש - ביאורים למדרש בראשית רבא, ברייתא דמלאכת המשכן, פסיקתא רבתי, סיפרא ועוד מדרשים: פרשת ויחי. ספר קול ואור: שביבי אורות ראש השנה בהלכה, באגדה ובמחשבה.
ליקט את החוברת "אורות הטהרה: קבוצת מאמרים ואגרות בענייני צניעות וטהרת המשפחה" מאת הרב קוק (ה'תשמ"ד).
הערות שוליים

↑  מתוך אתר חידוש; הרבנים התכנסו בגבעת זאב: "חילול השם", באתר ערוץ 7, 12 בנובמבר 2015
↑  יוני גרין, נפטרה ביסורים הרבנית מרגלית טולדנו • בתו של הבבא מאיר זצ"ל, באתר חרדים10, 3 במאי 2014
↑  כיכר השבת, ‏בתו של הבאבא מאיר הלכה לעולמה, באתר כיכר השבת, 3 במאי 2014
| --- | --- |
בקרת זהויות :  NLI: 987007574071305171  ISNI: 0000 0000 5113 4122  LCCN: nr93030922  VIAF: 29408556   WorldCat (עם VIAF): 29408556
יוסף קמינסקי

| --- | --- |

 לידה:  17 בנובמבר 1903 אודסה, האימפריה הרוסית 
 פטירה:  14 באוקטובר 1972 (בגיל 68) תל אביב-יפו, ישראל 
 מוקד פעילות:  ישראל, פולין 
 סוגה:  מוזיקה קלאסית 
 שפה מועדפת:  עברית, יידיש 
 כלי נגינה:  כינור 
 
יוסף קָמִינסקי (11 בנובמבר 1903 – 14 באוקטובר 1972) היה מלחין וכנר ישראלי.
קמינסקי היה הכנר הראשי של התזמורת הפילהרמונית הישראלית בשנים 1937–1969 וחתן פרס אנגל בתחום היצירה (1949, 1954).
קורות חיים

קמינסקי נולד בשנת 1903, בן למשפחה ברוכת כישרונות אמנותיים: בנם של אברהם יצחק קמינסקי, מייסד התיאטרון היהודי הראשון בפולין, והשחקנית אסתר רחל קמינסקה, "אם התיאטרון היהודי"; אחיה הצעיר של השחקנית אידה קמינסקה; ודודנם של הבדרן האמריקאי-יהודי דני קיי והכנר, המנצח והפדגוג שמעון פולמן (אנ').
זמן קצר לאחר הולדתו בעיר אודסה, עברה משפחתו לוורשה.
כישרונו המוזיקלי התגלה בגיל צעיר, והוא החל לנגן בכינור בצעירותו. בגיל 14 הופיע כסולן עם התזמורת הפילהרמונית של ורשה. הוא החל ללמוד אז במקביל נגינה על פסנתר ועבר בשנת 1922 ללמוד מוזיקה אצל פרידריך קוֹך (אנ') בבית הספר הגבוה למוזיקה בברלין. בשנת 1924 עבר ללמוד בווינה תחת פרופ' הנס גאל, שלימד בקונסרבטוריון החדש של וינה (שם לימד גם דודנו שמעון פולמן). באותה תקופה החל להתפרסם בחוגי המוזיקה הקלאסית בגרמניה ואוסטריה.
לאחר מות אמו בשנת 1926 שב לוורשה ונתמנה למנהל המוזיקלי של התיאטרון היהודי בהנהלת אחותו אידה. במקביל הקים את רביעיית ורשה, שבה שימש כינור ראשון. רביעייה זו זכתה בפרסים יקרי-ערך, בהם פרס פּילסודסקי לאנסמבל הטוב (1934), וקמינסקי נתמנה לכנר ראשון של תזמורת רדיו ורשה.
בשנת 1937 הוזמן על ידי ברוניסלב הוברמן להצטרף לתזמורת הפילהרמונית הארץ-ישראלית, ועלה לארץ ישראל. קמינסקי שימש בה כנר ראשון עד פרישתו בשנת 1969.
בתקופת מלחמת העולם השנייה ניצח על הופעותיה בפני חיילי בנות הברית במדבר המערבי ובעיקר בפני חיילי הבריגדה היהודית.
בטקס הכרזת המדינה היה קמינסקי האיש אשר ניצח על נגינת "התקווה".
בשנת 1938 ייסד ביחד עם יהויכין סטוצ'בסקי את רביעיית קמינסקי.
ישראל אפרים בר-און היה תלמידו בנגינת כינור.
קמינסקי נפטר באוקטובר 1972, בגיל 69. נקבר בבית העלמין קריית שאול. הותיר אישה, בן, אלכסנדר קמינסקי, ונכדים.
יצירתו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
קמינסקי הלחין יצירות לתיאטרון ולתזמורת. מהמפורסמות שבהן, שאף נוגנו בין היתר על ידי התזמורת הפילהרמונית הישראלית: "אגדה וריקוד" (לתזמורת מיתרים), "קונצרטינו לחצוצרה סולו ולתזמורת" (1940), "העלייה" (1942; שש וריאציות על "מעוז צור" המסתיימות בזמרת "ציון הלא תשאלי"), "בלדה לנבל ותזמורת" (1943), "פתיחה קומית" (1944),
"קינה לצ'לו ופסנתר" (1944), רביעיית מיתרים (1945), "קונצרטו לכינור ותזמורת" (1947-49)
קמינסקי זכה פעמיים בפרס אנגל בתחום היצירה: בשנת תש"ט-1949, על רביעיית מיתרים, ושוב בשנת תשי"ד-1954, על הקונצ'רטו לכינור ותזמורת.
לקריאה נוספת

'יוסף קאמינסקי', בתוך ישראל שליטא, המוסיקה היהודית ויוצריה: תולדות המוסיקה של העם היהודי מימי קדם ועד ימינו, פרק כו: "המוסיקה הישראלית בזמננו", תל אביב: י' צ'צ'יק, 1960, עמ' 272.
יוסף קמינסקי, 'אוטוביוגראפיה', תצליל ו (תשל"ב 1972), 69–71.
יהויכין סטוצ'בסקי, 'יוסף קמינסקי: זכרונות אישיים', בספרו במעגלי המוסיקה היהודית, תל אביב: הקיבוץ המאוחד, 1988, עמ' 69–71.
יששכר פאטר, 'יוסף קאמינסקי', בספרו מוסיקה יהודית בפולין בין שתי מלחמות עולם; תרגם מיידיש אליעזר אסתרין, תל אביב: הקיבוץ המאוחד, 1992, עמ' 165–167.